Νίκη Βόλου (υδατοσφαίριση)

Το **τμήμα υδατοσφαίρισης της Νίκης Βόλου** αποτελεί μέρος του Γ.Σ. Νίκη Βόλου. Επίσημο έτος ίδρυσης του τμήματος υδατοσφαίρισης του συλλόγου είναι το 2009. Σήμερα το τμήμα υδατοσφαίρισης της Νίκης διαθέτει τη νομική μορφή ερασιτεχνικού σωματείου. Επίσημη έδρα του αποτελεί το Δημοτικό Κολυμβητήριο Νέας Ιωνίας «Βασίλης Πολύμερος», χωρητικότητας 350 θεατών.

## Ιστορικό
### Τμήμα Υδατοσφαίρισης Ανδρών
#### 2009–2012: Πρώτα χρόνια
Κατά την αγωνιστική περίοδο 2009–2010 κατάφερε να εξασφαλίσει την άνοδο στη Γ΄ Εθνική Κατηγορία. Εκεί πέτυχε κατά την τρέχουσα αγωνιστική περίοδο, 2010–2011, μία νίκη και μία ήττα, τερματίζοντας στη δεύτερη θέση του 3ου ομίλου. Όμως η Γ΄ Εθνική θα είναι λίγη για τη Νίκη, καθώς τη χρονιά 2011–2012 θα βγει σαν πρωταθλήτρια στην Β΄ Εθνική για πρώτη φορά στην ιστορία της. Στο κολυμβητήριο της Πετρούπολης πραγματοποιήθηκε η τελική φάση της Γ΄ Εθνικής στην υδατοσφαίριση ανδρών με την ομάδα της Νίκης να κατακτά τον τίτλο με νίκη στο τελικό επί του Ν.Ο. Ρεθύμνου και να πανηγυρίζει την άνοδο.

Προπονητής της ομάδας ήταν ο Δημήτρης Μπλάνας και παίκτες οι: Αλέξανδρος Μητρούσης, Δημήτρης Μπλάνας, Ιάσονας Λέτσιος, Βασίλης Παρασκευάς, Στέφανος Ξυφώλης, Δημήτρης Μπατζιάκας, Γιάννης Μάκος, Ανδρέας Ευαγγελινός, Πάνος Κουρτίδης, Γιώργος Καρκαλιάνης, Λευτέρης Παρασκευάς, Στέφανος Κακάσης, Λεωνίδας Πετρίδης και Κώστας Σκοτεινιώτης.

#### 2012–2014: Άνοδος και πτώση
Την περίοδο 2012–2013 κατάφερε και άλλη άνοδο, αυτή την φορά στην Α2 Εθνική, τερματίζοντας στην 4η θέση. Με προπονητή της ομάδας τον Δημήτρη Μπλάνα και με τον ακούραστο εργάτη της διοίκησης Κώστα Τσαρνά να λύνει κάθε πρόβλημα, η Νίκη κέρδισε 13-4 τον Ποσειδώνα Ιλισίων στο πιο κρίσιμο ματς και πανηγύρισε την άνοδο.

Οι παίκτες που πέτυχαν αυτή την μεγάλη διάκριση για την Νίκη είναι οι: Αλέξανδρος Μητρούσης, Κώστας Σκοτεινιώτης, Σπύρος Τζαμτζής, Λευτέρης Μαυραζιώτου, Γιάννης Μάκος, Δημήτρης Μπλάνας, Θανάσης Κίτσος, Κωνσταντίνος Αντίοχος, Ανδρέας Ευαγγελινός, Πάνος Κουρτίδης, Γιώργος Καρκαλιάνης. Λευτέρης Παρασκευάς και Ιάσονας Λέτσιος.

Την περίοδο 2013–2014 καταγράφεται η πρώτη συμμετοχή στην Α2 Εθνική Κατηγορία, στην οποία η Νίκη δεν κατάφερε να παραμείνει και υποβιβάστηκε στην Β΄ Εθνική.

#### 2015–2016: Ανοδική και σταθερή πορεία
Την περίοδο 2015–2016 κατάφερε και πάλι να ανέβει στην Α2 μένοντας εκεί για δύο χρόνια. Στην τελική φάση της Β΄ Εθνικής στο Δημοτικό Κολυμβητήριο Χαϊδαρίου, η Νίκη ξεκίνησε με επιτυχία στο ντέρμπι με τον Ο.Υ.Κ. Βόλου (με σκορ 9-8) και έφτασε να κατακτήσει την δεύτερη θέση στην τελική βαθμολογία πίσω από τον ισχυρό Ποσειδώνα Ιλισίων, με τον οποίο ήρθε ισόπαλη 6-6. Έχασε από τον Νηρέα Χαλανδρίου, ενώ κέρδισε επίσης με 6-9 τον Μίλωνα Νέας Σμύρνης και με 7-6 την Α.Ε. Χαϊδαρίου.

Η ομάδα του Δημήτρη Μπλάνα που πέτυχε την δεύτερη άνοδο στην Α2 ήταν οι: Αλέξανδρος Μητρούσης, Νίκος Δανιήλ, Νίκος Αθανασιάδης, Θανάσης Κόφφας, Πάρης Χατζηγούλας, Δημήτρης Σπυρόπουλος, Νίκος Καραγκούνης, Γιάννης Κανάκης, Δημήτρης Γλούμης, Σπύρος Τζαμτζής, Πάνος Κουρτίδης, Γιώργος Καρκαλιάνης, Μάνος Καρτσάνας, Λάμπρος Μακρής, Δημήτρης Γκανάτσιος, Μάνος Γκατζούνας, Μάριος Βάτσος, Γιάννης Μόσιος και Βασίλης Παρασκευάς. Βοηθός του Δημήτρη Μπλάνα ήταν ο Δημήτρης Κόφφας.

#### 2017–2018: Πολύ κοντά στην Α1
Την περίοδο 2017–2018 η Νίκη έχει στόχο την άνοδο στην Α1. Βγήκε τρίτη στον Βόρειο όμιλο στην κανονική περίοδο και στην συνέχεια αγωνίστηκε στην ενδιάμεση φάση των πλέι οφ, όπου βγήκε πρώτη και προκρίθηκε στην τελική φάση, που διεξήχθη στο κολυμβητήριο της Νέας Ιωνίας, δηλαδή εντός έδρας. Η Νίκη όμως δεν τα καταφέρνει απέναντι στον Όμιλο Φίλων Θαλάσσης Θεσσαλονίκης στα ημιτελικά και έμεινε εκτός δυάδας ανόδου.

#### 2018–2019: Πτωτική πορεία
Την περίοδο 2018–2019 η Νίκη δήλωσε συμμετοχή στην Β΄ Εθνική. Μετά το τέλος την κανονικής διάρκειας, αγωνίστηκε στα πλέι άουτ στα οποία υποβιβάστηκε στην Γ΄ Εθνική μετά από 7 χρόνια.

#### 2022–2023: Πρωταθλήτρια Γ΄ Εθνικής
Την περίοδο 2022–2023 η Νίκη αγωνίστηκε στην τελική φάση της Γ΄ Εθνικής Κατηγορίας που διεξήχθη στο κολυμβητήριο της Χαλκίδας. Στον τελικό με τον Ν.Ο. Χαλκίδας η Νίκη επιβεβαίωσαν την ανωτερότητά τους, Κέρδισε με 11-7 και κατέκτησε το πρωτάθλημα. Έτσι, οι κυανόλευκοι ολοκλήρωσαν απόλυτα επιτυχημένα τη χρονιά με εννέα νίκες σε ισάριθμους αγώνες στην πρώτη και στην τελική φάση.

Προπονητής της Νίκης ήταν ο Νίκος Κωνσταντέλιας και παίκτες οι: Κωνσταντίνος Γαρταγάνης (τερμ.), Γιώργος Σάτλας, Γιάννης Βαρβέρης, Γιώργος Ζακυνθινός, Πάρης Χαζτηγούλας, Νηρέας Γιάτσιος, Στέφανος Τάσιος, Δημήτρης Βιτέλλας, Γιάννης Μάκος, Στέλιος Κουκορίνης, Σταύρος Γιαβαρίδης, Νίκος Αθανασιάδης, Αλέξης Σινάνης (τερμ.), Αποστόλης Μητσόπουλος, Βασίλης Μαλισιόβας, Δημήτρης Ματσάγκος και Γιάννης Καλαβρός.

#### 2023–Σήμερα: Σταθερή πορεία και επάνοδος στην Α2
Την περίοδο 2023–2024 έχασε την άνοδο στην Α2 στις λεπτομέρειες στο τελευταίο ματς με τον Μίλωνα Νέας Σμύρνης και δεν κατάφερε να προκριθεί στα ημιτελικά, με αποτέλεσμα να τερματίσει στην 7η θέση. Την περίοδο 2024–2025 η Β΄ και η Γ΄ Εθνική συγχωνεύτηκαν μετά από απόφαση της Κ.Ο.Ε. και δημιουργήθηκε η Εθνική Κατηγορία, στην οποία η Νίκη κατάφερε να προκριθεί στην τελική φάση και ύστερα να κερδίσει την επάνοδο στην Α2 μετά από 7 χρόνια. Η ομάδα του Νίκου Κωνσταντέλια που πέτυχε την επάνοδο στην Α2 ήταν οι: Μιγόπουλος Χρήστος, Δίπλας Ιωάννης, Ρωμανίδης Άγγελος (τερματοφύλακες), Γλούμης Δημήτριος, Αθανασιάδης Νικόλαος, Ζεμπέογλου Κωνσταντίνος (φουνταριστοί), Κατσώνης Ιωάννης, Χαμίτης Δημήτριος, Νιζάμης Αριστείδης, Κοράκης Γεώργιος, Κουκορίνης Στυλιανός, Μάκος Ιωάννης, Βέλλος Αντώνιος, Βαρβέρης Ιωάννης (περιφερειακοί), Νικηφορίδης Μηνάς, Βάτσος Μάριος, Χατζηγούλας Πάρης (αμυντικοί).

### Τμήμα Υδατοσφαίρισης Γυναικών
Το τμήμα υδατοσφαίρισης γυναικών της Νίκης Βόλου ιδρύθηκε τον Σεπτέμβριο του 2025. Από την αγωνιστική περίοδο 2025–2026 αγωνίζεται στην Εθνική Κατηγορία Γυναικών.

## Τίτλοι

## Αγωνιστική Πορεία
### Τμήμα Υδατοσφαίρισης Ανδρών

### Τμήμα Υδατοσφαίρισης Γυναικών

## Παραπομπές


## Πηγές
* Αγγελική Θανασούλη, *Ένας Αιώνας Νίκη Βόλου 1924-2024*, Εκδόσεις Καρεκλίδη, Βόλος 2025

## Εξωτερικοί σύνδεσμοι
* 
* 

Υδατοσφαίριση
Κατηγορία:Ελληνικοί σύλλογοι υδατοσφαίρισης